Euroopa Liidu Teataja L 037 , 12/02/2000 Lk 0019 - 0020



Komisjoni määrus (EÜ) nr 329/2000, 11. veebruar 2000, millega muudetakse määrust (EÜ) nr 1238/95, millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuli 1994. aasta määrust (EÜ) nr 2100/94 ühenduse sordikaitse kohta, [1] muudetud määrusega (EÜ) nr 2506/95, [2] eriti selle artiklit 113, ning arvestades järgmist: (1) Komisjoni 31. mai 1995. aasta määrusega (EÜ) nr 1238/95 (millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiametile tasutavate lõivudega) [3] määratakse kindlaks ühenduse sordiametile lõivude maksmise tingimused ja tegevused, mille eest neid makstakse, ning vastavate lõivude suurused. (2) Ühenduse sordiameti finantsolukord on kujunenud selliseks, et ühenduse sordiameti aastatulud, mis koosnevad peamiselt praegu kohaldatavatest lõivudest, ületavad tulevikus tõenäoliselt ameti aastakulusid. (3) Aastatulude hulka ei ole arvestatud subsiidiume Euroopa ühenduste üldeelarvest. (4) Ühenduse sordiameti haldusnõukogu on edastanud komisjonile finantsolukorda käsitlevate muudatuste eelnõud vastavalt määruse (EÜ) nr 2100/94 artikli 36 lõike 2 teisele taandele. (5) Seetõttu on põhjendatud ühenduse sordikaitse taotlejate või ühenduse kaitse alla võetud sordi omanike makstavate teatavate lõivude vähendamine. (6) On vaja selgitada, kellel on volitused määrata kindlaks komisjoni 31. mai 1995. aasta määruse (EÜ) nr 1239/95 (millega kehtestatakse nõukogu määruse (EÜ) nr 2100/94 rakenduseeskirjad seoses ühenduse sordiameti menetlusega, [4] muudetud määrusega (EÜ) nr 448/96 [5]) artikli 82 lõikes 2 osutatud halduslõivu suurus ühenduse sordiameti registritest väljavõtete tegemisel. (7) Vaidluste vähendamiseks tuleks täpsustada botaaniliste perekondade või liikide kirjeldust, mille alusel liigitatakse sorte ühte kolmest registreerimiskatse lõivu rühmast vastavalt määruse (EÜ) nr 1238/95 I lisale. (8) Sellest tulenevalt tuleks muuta määrust (EÜ) nr 1238/95. (9) On vaja võtta uusi meetmeid alates 2000. eelarveaastast. (10) Nõukogu 17. juuni 1997. aasta määruse (EÜ) nr 1103/97 (teatavate euro kasutuselevõtuga seotud sätete kohta) [6] artikliga 2 nähakse ette, et kõik viited eküüle asendatakse viidetega eurole. (11) Haldusnõukoguga on vastavalt määruse (EÜ) nr 2100/94 artikli 113 lõikele 4 konsulteeritud. (12) Käesoleva määrusega ettenähtud meetmed on kooskõlas alalise sordikaitsekomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1238/95 muudetakse järgmiselt. 1. Artikli 7 lõikes 1 asendatakse tekst "1000" tekstiga "900". 2. Artiklit 8 muudetakse järgmiselt: - lõikes 2 jäetakse välja tekst "üks kuu pärast" ja - lõikes 5 asendatakse sõna "rakenduseeskirjade" tekstiga "rakendusmääruse". 3. Artiklit 12 muudetakse järgmiselt: - lõike 1 punktis c asendatakse tekst "seotud lõivud." tekstiga "seotud lõivud ja", - lõikesse 1 lisatakse järgmine punkt: - "d) rakendusmääruse artikli 82 lõikes 2 osutatud halduslõiv." - lõikes 2 asendatakse tekst "lõike 1 punktides b ja c" tekstiga "lõike 1 punktides b, c ja d". 4. I lisa asendatakse järgmisega: " I LISA Artikli 8 kohaselt makstav registreerimiskatse lõiv on järgmine. A-rühm | 1000 eurot | A-rühm hõlmab järgmisi botaanilisi perekondi või liike: Avena sativa L., Beta vulgaris L. ssp. vulgaris var. altissima Döll, Beta vulgaris L. ssp. vulgaris var. crassa (Alef.) Wittm, Brassica napus L., Glycine max (L.) Merril, Gossypium L., Helianthus annuus L., Hordeum vulgare L. sensu lato, Oryza sativa L., Phalaris canariensis L., Sorghum bicolor (L.) Moench, Sorghum sudanense (Piper) Stapf., Sorghum bicolor (L.) Moench x Sorghum sudanense (Piper) Stapf., Secale cereale L., Solanum tuberosum L., Triticum aestivum L. emend. Fiori et Paol., Triticum durum Desf., Triticum spelta L., X Triticosecale Wittm., Zea mays L. B-rühm | 800 eurot | B-rühm hõlmab: 1. A-rühmaga hõlmamata põllumajanduskultuure (sealhulgas kõrrelised heintaimed) ning 2. järgmisi botaanilisi perekondi või liike: Allium cepa L. var. cepa L., Capsicum annuum L., Cichorium endivia L., Citrullus lanatus (Thunb.) Matsum et. Nakai, Cucumis melo L., Cucumis sativus L., Cucurbita pepo L., Cucurbita moschata L. (Duch.) Duch. Ex. Prior, Cucurbita maxima Duch., Lactuca sativa L., Lycopersicon lycopersicum (L.) Karst. ex. Farw., Phaseolus vulgaris L., Pisum sativum L. (partim), Solanum melongena L., Vicia faba L. (partim); Alstroemeria L., Anthurium Schott, Begonia-Elatior-Hybriden, Calibrachoa-Hybriden, Chrysanthemum L., Dianthus L., Euphorbia pulcherrima Willd. ex Klotzsch, Fuchsia L., Gerbera L., Impatiens L., Kalanchoe Adans., Lilium L., Orchidaceae, Pelargonium L’Hérit. ex Ait., Pentas Benth., Petunioa Juss., Rhododendron L., Rosa L., Saintpualia H. Wendl., Spathiphyllum Schott. C-rühm | 700 eurot | C-rühm hõlmab kõiki A-rühmaga või B-rühmaga hõlmamata botaanilisi perekondi või liike. " 5. II lisa asendatakse järgmisega: " II LISA I lisas kehtestatud rühmade puhul on artikli 9 kohaselt makstav aastamaks järgmine. (EUR) | Aasta | Rühm | A | B | C | 1. | 400 | 400 | 300 | 2. | 600 | 500 | 400 | 3. | 800 | 600 | 500 | 4. ja järgnevad aastad | 1000 | 700 | 600 | " Artikkel 2 1. Käesolev määrus jõustub Euroopa Ühenduste Teatajas avaldamise päeval. 2. Määrust kohaldatakse ametile 1. jaanuaril 2000 või hiljem makstavate lõivude suhtes, mis on ette nähtud määruse (EÜ) nr 1238/95 asjakohaste sätetega. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. veebruar 2000 Komisjoni nimel komisjoni liige David Byrne [1] EÜT L 227, 1.9.1994, lk 1. [2] EÜT L 258, 28.10.1995, lk 3. [3] EÜT L 121, 1.6.1995, lk 31. [4] EÜT L 121, 1.6.1995, lk 37. [5] EÜT L 62, 13.3.1996, lk 3. [6] EÜT L 162, 19.6.1997, lk 1. --------------------------------------------------